L 80/52 Jurnalul Oficial al Uniunii Europene 26.3.2010 DECIZIA COMISIEI din 25 martie 2010 privind modificarea Deciziei 2008/911/CE de stabilire a unei liste a substanțelor și preparatelor vegetale şi a combinațiilor acestora în vederea folosirii în medicamentele tradiționale din plante [notificată cu numărul C(2010) 1867] (Text cu relevanță pentru SEE) (2010/180/UE) COMISIA EUROPEANĂ, având în vedere Tratatul privind Uniunea Europeană și Tratatul privind funcţionarea Uniunii Europene, având în vedere Directiva 2001/83/CE a Parlamentului European şi a Consiliului din 6 noiembrie 2001 de instituire a unui cod comunitar cu privire la medicamentele de uz uman (!), în special articolul 16 f, având în vedere avizul Agenţiei Europene pentru Medicamente, formulat la 6 noiembrie 2008 de către Comitetul pentru medi- camente din plante, întrucât: (1)  Mentha x piperita L. poate fi considerată drept substanță vegetală, preparat din plante sau o combinație a acestora în sensul Directivei 2001/83/CE şi îndeplinește cerințele stabilite în directiva respectivă. (2)  Prin urmare, este oportună includerea Mentha x piperita L. pe lista substanțelor vegetale, a preparatelor din plante și a combinațiilor acestora în vederea folosirii în medica- mentele tradiționale din plante, stabilită prin Decizia 2008/911/CE a Comisiei (?). (3) Pentru a evita suprapunerile şi posibilele contradicții între anexe şi articolele 1 și 2 din Decizia 2008/911/CE, este adecvat să se elimine referințele la substanțele simple din articolele respective. (4)  Prin urmare, Decizia 2008/911/CE ar trebui modificată în consecință. () JOL 311, 2811.2001, p. 67. () JO L 328, 6.12.2008, p. 42. l (5) Măsurile prevăzute în prezenta decizie sunt conforme cu avizul Comitetului permanent pentru medicamente de uz uman, ADOPTĂ PREZENTA DECIZIE: Articolul 1 Decizia 2008/911/CE se modifică după cum urmează: 1. Articolele 1 şi 2 se înlocuiesc cu următorul text: „Articolul 1 În anexa I, se stabileşte o listă a substanțelor vegetale, a preparatelor din plante și a combinațiilor acestora în vederea folosirii în medicamentele tradiționale din plante. Articolul 2 În anexa II sunt prevăzute indicațiile, concentrația şi posologia specificate, calea de administrare şi celelalte informații necesare pentru utilizarea în condiții de siguranță a substanței vegetale ca medicament tradițional referitoare la substanțele vegetale enumerate în anexa L” 2. Anexele I și II se modifică în conformitate cu anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 25 martie 2010. Pentru Comisie John DALLI Membru al Comisiei